b"\n_START_ARTICLE_\nETB 3\n_START_PARAGRAPH_\nETB 3 \xc3\xa9s el tercer canal de televisi\xc3\xb3 d'Euskal Telebista (ETB), la televisi\xc3\xb3 p\xc3\xbablica del Pa\xc3\xads Basc. El canal va n\xc3\xa9ixer el 10 d'octubre de 2008 coincidint amb el vint-cinqu\xc3\xa8 aniversari de Radio Euskadi. Emet una programaci\xc3\xb3 \xc3\xadntegra en euskera i \xc3\xa9s exclusiu de la Televisi\xc3\xb3 Digital Terrestre._NEWLINE_L'oferta del canal \xc3\xa9s infantil i juvenil, oferint m\xc3\xbaltiples s\xc3\xa8ries d'animaci\xc3\xb3 i de ficci\xc3\xb3 juvenil procedents majorit\xc3\xa0riament del programa  Betizu. A m\xc3\xa9s, emet espais de car\xc3\xa0cter cultural, tant espais divulgatius com documentals i programes de producci\xc3\xb3 pr\xc3\xb2pia. La cadena pret\xc3\xa9n fidelitzar el p\xc3\xbablic jove a la televisi\xc3\xb3 p\xc3\xbablica del Pa\xc3\xads Basc, amb una oferta similar a altres canals de la mateixa tem\xc3\xa0tica, com el K3 de Catalunya._NEWLINE_ETB 3 s'emmarca dins de l'oferta exclusiva per a la Televisi\xc3\xb3 Digital Terrestre de la televisi\xc3\xb3 p\xc3\xbablica basca, i ocupa la pla\xc3\xa7a que abans omplia Canal Vasco al Mux d'Euskal Telebista. A difer\xc3\xa8ncia d'ETB 1 i ETB 2, ETB 3 nom\xc3\xa9s emet en TDT i, excepte en el paquet de televisi\xc3\xb3 que Euskaltel inclou de s\xc3\xa8rie juntament amb la l\xc3\xadnia de tel\xc3\xa8fon, no pot trobar-se en el senyal anal\xc3\xb2gic."